Document ID: 32006R1582

32006R1582
L 294/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1582/2006 AL CONSILIULUI
din 24 octombrie 2006
de modificare a Regulamentului (CEE) nr. 1907/90 în ceea ce privește derogarea prevăzută pentru spălarea ouălor
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), în special articolul 2 alineatul (2),
având în vedere propunerea Comisiei,
întrucât:
(1)
Articolul 6 alineatul (4) din Regulamentul (CEE) nr. 1907/90 al Consiliului din 26 iunie 1990 privind unele standarde de comercializare a ouălor (2) definește criteriile de derogare care autorizează centrele de ambalare să continue spălarea ouălor până la 31 decembrie 2006. Nouă centre de ambalare din Suedia și un centru din Țările de Jos au beneficiat de o derogare.
(2)
Regulamentul (CEE) nr. 1907/90 a fost abrogat de Regulamentul (CE) nr. 1028/2006 al Consiliului din 19 iunie 2006 privind standardele de comercializare aplicabile ouălor (3) cu efect de la 1 iulie 2007. În consecință, perioada de tranziție prevăzută pentru spălarea ouălor ar trebui să fie prelungită până la această dată.
(3)
Prin urmare, Regulamentul (CEE) nr. 1907/90 ar trebui modificat în consecință,
ADOPTĂ PREZENTUL REGULAMENT:
Articolul 1
La primul paragraf al articolului 6 alineatul (4) din Regulamentul (CEE) nr. 1907/90, data de „31 decembrie 2006” se înlocuiește cu data de „30 iunie 2007”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 24 octombrie 2006.

Labels: 3
17
15